钦定古今图书集成/理学汇编/学行典/第243卷 > 张守经
## 钦定古今图书集成/理学汇编/学行典/第243卷 > 张守经

按《无锡县志》：“张守经，字子传，翼之族孙也。善射任侠。
嘉靖丙辰夏，倭至焚掠远近，死者相枕藉。守经倾其
家赀，募集乡勇，延教师何五路者为之督，而奉苗子
白为谋主。子白及何五路、吴章等三百馀人，遂迎贼
与战，斩贼首阎三等数人。既而败，五路等及其徒张
鸾等三十五人死焉。倭亦气夺遁去。事平，将为祠以”
祀，不果，及设主于城东濠上，中祀张翼，而以诸人配
焉。守经为监司，檄取从征，屡有摧败。将论功，以母老
辞归，以寿终。